**10-САБАҚ**

**ҚАЗАҚ ТЕАТР ЖӘНЕ КИНО ӨНЕРІ**

**ЕСІМДІ СӨЗ ТІРКЕСТЕРІ**

Тірек сөздер: Талант иелері, ойын–сауық, спектакль, репертуар, пьеса, өнер шаңырағы, көркемдік жетекші, ұжымдық өнер, киностудия, тарихи фильмдер.

**1-тапсырма. «Театрдың тууы, тұңғыш спектакльдер және репертуарлар» тақырыбындағы мәтінді оқыңыз**

1926 жылы қаңтарда ресми түрде ашылған тұңғыш ұлт театрына байланысты кезінде шым–шытырық талас–пікірлердің көп болғаны мәлім. Олардың көбісі тоталитарлық жүйенің қолдан жасалған теріс саясатынан туған. Архив материалдары мен театрдың негізін қалаған ерекше талант иелерінің ауыз екі сөздерінен, естеліктерінен жиналған деректердің бәрі де бізге таныс болса да, оларды қайтадан айтып жатуды қажет санамайды. Алайда, қазақ театрының тұтас даму бағытын бағдарлаған м.Әуезовтің театрлық һәм эстетикалық ойларын айқындамас бұрын басқалардың тұжырымдарына жол–жөнекей тоқтала кеткенді жөн көрдік. Ұлы театр туралы С.Сәдуақасовтың жасаған ұсыныстары мен ойлары «Еңбекші қазақ» газетінің 1925 жылғы 26, 29 қазандағы сандарында, 1926 жылы Қызылорда қаласында басылып шыққан, «Ұлт театры» деген кітапшасында жарияланған. С.Сәдуақасов өзінің баяндамасында, онан кейін жарияланған мақалаларында болашақ қазақ театрының даму жолын, ұлттық ерекшелігін, шығармалық келбетін негізінен дұрыс анықтаған.

Театрдың алғашқы даму кезеңінде С.Сәдуақасов алдымен репертуар мәселесіне мейлінше көңіл бөледі. Труппалар сахнасында ойналып жүрген М.Әуезовтін «Еңлік – Кебек», «Бәйбіше – тоқал», Ж.Аймауытовтың «Шернияз», «Қанапия –Шарбану», Қ.Кемеңгеровтың «Алтын сақина», Ж.Шаниннің «Арқалық батыр» сияқты пьесаларының ойнауға жарайтындығын дәлелдеп, бұлардың арасынан «Еңлік – Кебек» пьесасының көркемдік шоқтығының биіктігін атап көрсетеді. Сонымен бірге театр мен жазушының шығармашылық ынтыма-ғынан жақсы дүние туатынын, қазақ тарихынан драмалық шығармаларға қажетті материалдардың мол табылатынын ескертеді. «Қазақ жастарының тұрмысы, әйел теңдігі, төңкеріс заманындағы оқиғалар, 16 жыл, шәкірт өмірі, мұғалім тұрмысы, ұлт мәселесі, бай–кедей арасы – осының бәрі жазушыны күтіп отыр», – деп сол уақыттағы өмір болмысының іргелі мәселелерін қозғайтын пьесалар жазуға кеңес береді.

(«Қазақ өнерінің тарихы» ІІІ том кітабы)

**2-тапсырма. Біздің сұхбат.**

1. Сіз театрға барасыз ба?

2. Қандай қойылымдарды тамашаладыңыз?

3. Қазақстанда алғашқы театр қашан, қай жерде ашылды?

4. Театрдың алғашқы қарлығаштары кімдер?

5. Қазақстанда қандай театрлар бар?

6. Театр актерлерінен кімдерді білесіз?

7. Театр мәдениеті дегенді қалай түсінесіз?

**3-тапсырма. Мәтінді оқып, мазмұнын айтып беріңіз. Мәтінге сүйеніп, театр туралы ойды толықтырыңыз.**

Театр – грек сөзі, ойын–сауық өтетін жер, ойын–сауық орны деген мағынаны береді. Театр – өнердің бір саласы. Театр өнерінің өзіне тән ерекшелігі бар. Ол – әдебиет, музыка, би, кино, сәулет, кескіндеме өнерлерінің амал–тәсілдерін бойына жинақтаған. Театр – ұжымдық өнер. Бір қойылымның көрсетілуі үшін бірнеше адам, яғни режиссер, суретші, музыка қоюшы, грим салушылар, костюмерлер, тігіншілер, тағы басқалары қызмет етеді.

**4-тапсырма. Жоғарыда берілген мәтіннен есімді сөз тіркестерін тауып сөйлем құрастырыңыз.**

**5-тапсырма. Мәтінді оқып, облыстық драма театры туралы түсінік алыңыз. Өзіңізге таныс әріптестердің репертуары туралы әңгімелеп беріңіз.**

Қарағанды театрына – 75 жыл. Сәкен Сейфуллин атындағы Қарағанды облыстық қазақ драма театры –республикамыздағы үлкен өнер шаңырақтарының бірі. Тума талант өнерпаздар, Қазақстанның халық әртістері Ж.Шашкина, Р.Қойшыбаева, М.Сүртібаев 1932 жылы театрдың шаңырағын көтерді. Театр репертуары өте бай, сан қырлы, әр алуан. Еврипид, Шекспир, М.Әуезов, Ғ.Мүсірепов, Ш.Мұртаза, Ш.Айтматов, тағы басқа драматургтардың озық ойлы шығармалары орын алған. Театрда көптеген режиссерлер еңбек етті. Бұл күнде театрдың көркемдік жетекшісі –Қазақстанның еңбек сіңірген өнер қайраткері Ә.Оразбеков. Қоюшы суретшілер –Қазақстанның Мемлекеттік сыйлығының лауреаты М.Мақсұтов, Я.Феодоров. Бас суретші – Президент стипендиясының иегері Қанат Мақсұтов. Бұл күндері театрда жемісті еңбек етіп жүрген талантты әртістер Қ.Кемалов, Ж.Жансүгірова, С.Жұмағали, Д.Еспаев, Б.Әукешова сомдағанкейіпкерлері көрермендер мен сыншылардан жақсы баға алып жүр. 1982 жылы көп ұлтты театр өнерін дамытуға қосқан үлесі үшін 50 жылдық мерейтойы құрметіне Халықтар Достығы Орденімен марапатталды. Биыл С.Сейфуллин атындағы облыстық қазақ драма театрына 75 жыл толып, мерейтойы аталып өтті.

**6-тапсырма. Театрға байланысты терминдерді жазыңыз**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**7-тапсырма. Үлгіге қарап мына сөздерді жіктеңіздер.**

Мен театрдамын барамын көрерменмін

Сен

Сіз

Ол

Біз

Сендер

Сіздер

Олар

**8-тапсырма. Сіз тіркестерімен сөйлем құрастырыңыз**.

Өнерлі адам, мықты режиссер, сәтті қойылым, көркемдік жетекші, көп ұлтты театр, ұжымдық өнер.

**ГРАММАТИКАЛЫҚ АНЫҚТАҒЫШ**

**Есімді сөз тіркестері**

Есімді қабыса байланысқан сөз тіркестері көлемі жағынан өте көп. Оның өзі есімді сөз тіркесінің бағыныңқы, басыңқы сыңарларының құрамына байланысты. Есімді сөз тіркестерінің басыңқы сыңарлары зат есім, сын есім, сан есім, есімдіктер болады. Әрине олардың басыңқылық дәрежесі әр сөз табымен тіркесінде әртүрлі. Ал сол таптарының жетегінде айтылып, оларға бағынып тұратын сөздер де көбіне есімдер, сол сияқты басқа да сөз таптары да жұмсалады. Есімді сөз тіркестері сөз таптарының тіркесінің негізінде үш түрлі құрамда өзара сөз тіркесін құрайды. Біріншіден әртүрлі сөз таптарының тіркесі арқылы жақсы оқушы, екі бала, бұл үй. Екіншіден бір сөз таптарына жататын сөздердің тіркесі арқылы:

а) зат есім + зат есім: темір күрек, қол сағат;

ә) есімдік + есімдік: бұл өзі;

Үшіншіден, бір сөздің қайталануы арқылы: даңқымен даңқты, бәйбішемдей бәйбіше, жақсының жақсысы, пысықтың пысығы. Есімді сөз тіркестері өзара қабыса меңгеріле және матаса байланысады.

**9-тапсырма. Мәтінді оқыңыз.**

Қазіргі уақытта кино көрмейтін адам жоқ. Үлкен де, кіші де кинотеатрға барады. Теледидарды құр жібермейді. Кино – өте күрделі де қызық өнер.Кино – грек тілінен шыққан сөз. Жылжу, қозғалыс, қимыл деген мағынаны білдіреді. Тұңғыш киноны 1895 жылы ағайынды Люмьерлеп ойлап тапты. 1930 жылы қазақ кино өнерінің негізі салынды. Қазақ киноөнерінің тұңғышы – «Түрксіб» деректі фильмі. Ал алғашқы көркем фильм «Амангелді» 1938 жылы «Ленфильм» киностудиясының көмегімен жарыққа шықты.

**10-тапсырма. Суреттерге қарап, әңгімелеп беріңіз? Қандай кино тарихи болып келеді? Қандай кино заманауи?**

**11-тапсырма. Біздің сұхбат.**

1. Сіз кинотеатрға барасыз ба?

2. Теледидардағы киноларды тамашалайсыз ба?

3. Сериалдарды көресіз бе?

4. Қандай саладағы фильмдер ұнайды?

5. Қандай жанрдағы фильмдерді көп көресіз?

6. «Қазақфильм» киностудиясынан шыққан фильмдер ұнай ма?

7. Қазақ тіліндегі киноларды көресіз бе?

8. Қазақтың қандай кино жұлдыздарын білесіз?

9. Ең сүйікті кинофильміңіз қайсы?

10. «Қыз Жібек» кинофильмін көрдіңіз бе?

11. «Қазақфильм» киностудиясы кімнің атында?

**12-тапсырма. Бос орынға тиісті сөздерді қойыңыз.**

Киноға келесі шақырғаныңда \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Кешке кинотеатрдың алдында \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ол киноны әлі талай рет \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**13-тапсырма. Әр абзацтағы негізгі ойды білдіретін сөйлемді анықтаңдар.**

Сіздің жауабыңыз:

1. Кино түсіруге қажетті құрал-жабдықтар сатып алынды.

2. «Қазақфильм» киностудиясы «Елім ай» атты фильм түсіруді бастады.

3. Фильмді түсіруге 10млн доллар бөлінді.

4. Фильмде әйгілі шетел актерлері ойнайды.

5. Бір мәселе – фильмді түсіруге шетел жұлдыздарын шақыру.

6. Ұлттық кино арқылы өзімізді «жарнамалау» қажет.

7. Суретшілер кейіпкерлердің эскиздерін салуды аяқтады.

1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

3. \_\_\_\_\_\_\_\_\_\_\_\_\_\_\_\_\_

4. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

5. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

6. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

7. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**14-тапсырма. Сұхбатты рөлге бөліп оқып, жалғастырыңыздар.**

Мейрам: Мен сені киноға шақырайын деп едім.

Күнжан: Рақмет. Қандай киноға шақырасың?

Мейрам: Саған тарихи фильмдер ұнай ма?

Күнжан: Иә, ұнайды.

Мейрам: Онда қала кинотеатрларында «Жаужүрек мың бала» фильмі жүріп жатыр екен. Сол фильмге барайық.

Күнжан: Жарайды. Қай кинотеатрға барамыз?

Мейрам:

Күнжан:

Мейрам:

Күнжан:

**15-тапсырма. Өзіңіз білетін фильмдерді жазыңыз.**

Көркем фильм

\_\_\_\_\_\_\_\_\_\_\_\_\_\_\_\_\_\_\_\_\_\_

Деректі фильм

\_\_\_\_\_\_\_\_\_\_\_\_\_\_\_\_\_\_\_\_\_\_

Мультипликациялық фильм

\_\_\_\_\_\_\_\_\_\_\_\_\_\_\_\_\_\_\_\_\_\_

Ғылыми көпшілік фильм

\_\_\_\_\_\_\_\_\_\_\_\_\_\_\_\_\_\_\_\_\_\_

**16-тапсырма. «Менің сүйікті кинофильмім» тақырыбына мәтін құрастырыңыз.**

**СОӨЖ тапсырмалары**

Пікіралмасу, «Көшпенділер» фильмі туралы ойыңызбен бөлісіңіз

1. «Көшпенділердегі» шетел актерларын тартудағы басты мақсат өркениетке ұмтылудың көрінісі ме, әлде қазақ киносын тіленшіге ұқсатып, батыс білсін деген ниет пе? Қалай ойлайсыз?

2. Батыс актерлары қазақтың болмыс-бітімі мен түр-тұлғасын толық сомдай алды ма?

3. «Көшпенділердегі» батыс актерлары ойнаған кейіпкерлерді сомдауға өзімізден лайық актерлер табылмады деп ойлайсыз ба?

4. «Көшпенділер» - қазақ тарихында батыс актерларымен бірге түсірілген тұңғыш туынды. Бұл кинофильмнің бұрын көрсетіліп жүрген қазақ киноларынан нендей ерекшеліктері мен айырмашылықтары бар деп ойлайсыз?

5. Кино көңіліңізден шықты ма?